**ODPORÚČANIE PRE ZUBNÝCH LEKÁROV**

Z VÚC dostávame informácie o priebežnom zasielaní odporúčaní poskytovateľom zdravotnej starostlivosti v odbore zubné lekárstvo v súvislosti s bezpečnostnými opatreniami pri ohrození verejného zdravia z dôvodu šírnia prenosného ochorenia COVID-19, ktoré sú spracované na základe odporučenia SKZL.

**V tejto mimoriadnej situácii vás žiadame o disciplínu, súčinnosť a vzájomnú podporu. Ak ordinujete  podľa odporúčaní SKZL, a to v skrátenom režime od 8:00 - 11:00 hod., je nevyhnutné dodržiavať prítomnosť na zubnej ambulancii a filtrovať pacientov podľa príznakov a cestovateľskej anamnézy. Zároveň upozorňujeme, že počas celej ordinačnej doby, shválenej konkrétnou VÚC, je nevyhnutné byť na telefonickej linke, komunikovať s pacientmi a riešiť, podľa závažnosti ich ďalší zubnolekársky postup.**

Sledujeme a analyzujeme situáciu. Podľa vyjadrenia premiéra SR Petra Pellegriniho bude od stredy, 18.3.2020 pre všetkých zdravotníckych pracovníkov vyhlásený núdzový stav. Ak táto situácia nastane, komora spracováva pre vás postupy.

Informovať vás budeme prostredníctvom nášho webu. (www.skzl.sk)